《湓城客思》
元代·方回

客怀历落事多违，叹息流光似箭飞。
雪后蒌蒿初荐酒，花前蛱蝶欲穿衣。
熟知江水磨今古，难向春风问是非。
怅望庐山但愁绝，万重云锁几禅扉。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。